Author: Hucikova
Last saved by: agenda0
Company: MS SR

Predkladacia správa

Návrh zákona o dobrovoľných dražbách a o zmene a doplnení niektorých zákonov predkladajú minister spravodlivosti Slovenskej republiky a podpredseda vlády pre ekonomiku na základe uznesenia vlády Slovenskej republiky č. 338 z 19. apríla 2001 k návrhu legislatívneho zámeru komplexných zmien právnej úpravy záložného práva. 

Cieľom návrhu je upraviť výkon dražby tak, aby bol dostatočne efektívny a rýchly, ale aby pri ňom nedochádzalo k porušovaniu práv osôb na nej zúčastnených, aby v konečnom dôsledku bola  dražba stimulom pre rozvoj úverových vzťahov.

Zákon upravuje  úpravu dobrovoľnej dražby, upravuje verejné dražby vykonávané na návrh veriteľa, ako aj na návrh vlastníka veci, a aj špecifiká niektorých dražieb. Upravuje priebeh dražby, stanovuje podmienky, ktoré musia spĺňať jednotliví účastníci dražby, ale aj  zabezpečuje ochranu práv vlastníka veci. Úprava sa bude týkať tak predaja hnuteľných vecí, ako aj predaja nehnuteľností. Uspokojenie veriteľa speňažením nehnuteľnosti v rámci súdneho výkonu rozhodnutia alebo exekučného konania je pomerne zložité a časovo náročné, v celom rade prípadov je možné dosiahnuť rovnakého výsledku verejnou dražbou mimo súdneho výkonu rozhodnutia či exekúcie, ktorá môže byť pre dlžníka ekonomicky výhodnejšia, pretože spravidla táto forma dražby umožňuje dosiahnuť vyššiu cenu.

Návrh zákona nemá finančný, ekonomický, environmentálny vplyv ani vplyv na zamestnanosť.

Návrh zákona sa predkladá bez rozporov.

	Návrh zákona bol predložený na medzirezortné pripomienkové konanie. K návrhu zákona nezaslali pripomienky ani ku dňu kedy boli práce na návrhu zákona ukončené: Úrad jadrového dozoru Slovenskej republiky, Národná asociácia sudkýň Slovenska, Slovenská únia nezávislého súdnictva, Vojenský súd v Trenčíne, Krajský súd v Žiline a Krajský súd v Nitre.

	Návrh zákona bol 15. 4. 2002 zaslaný na rokovanie Legislatívnej rady vlády Slovenskej republiky.